open-index/open-wikipedia-markdown huggingface dataset:
โคเชลลา

**เทศกาลดนตรีและศิลปะโคเชลลาแวลลีย์** ( หรือเรียกกันทั่วไปว่า โคเชลลา หรือ เทศกาลโคเชลลา) เป็นเทศกาลดนตรีและศิลปะประจำปี ซึ่งจัดขึ้นที่เอมไพร์โปโลคลับ ในเมืองอินดิโอ รัฐแคลิฟอร์เนีย ตั้งอยู่บริเวณอินแลนด์เอมไพร์ของทะเลทรายโคเชลลาแวลลีย์ ในทะเลทรายโคโลราโด ก่อตั้งร่วมกันโดยพอล ทอลเลตต์ และริก แวน แซนเทน ในปี 1999 และดำเนินงานโดยโกลเดนวอยซ์ บริษัทลูกของเออีจีไลฟ์ เป็นงานดนตรีที่มีศิลปินมาร่วมจากหลากหลายแนวเพลง ทั้งร็อก อินดี ฮิปฮอป และดนตรีอิเล็กทรอนิกส์แดนซ์ ยังมีงานศิลปะจัดวางและประติมากรรมต่าง ๆ งานภาคสนาม ประกอบด้วยการแสดงสดอย่างต่อเนื่องจากหลายเวที เวทีหลักชื่อ เวทีโคเชลลา, เอาต์ดอร์เทียเตอร์, โกบีเตนต์, โมฮาวีเตนต์ และซาฮาราเตนต์ ส่วนเวทีที่เล็กกว่าอย่าง โอเอซิสโดม เริ่มมีในปี 2006 และ 2011 ขณะที่เวทีใหม่เวทียูมา มีครั้งแรกปี 2013 และเวทีโซนาราปี 2017

งานเทศกาลดั้งเดิม ย้อนกลับไปในปี 1993 มีคอนเสิร์ตวงเพิร์ลแจมแสดงที่เอมไพร์โปโลคลับ เป็นงานที่ถูกคว่ำบาตรจากทิกเกตมาสเตอร์ สถานที่โชว์นี้ยังเป็นสถานที่จัดงานใหญ่หลายงาน นำไปสู่การเริ่มต้นของเทศกาลโคเชลลา ที่จัดขึ้น 2 วันในเดือนตุลาคม 1999 เพียง 3 เดือนหลังจากงานวูดสต็อก '99 หลังจากนั้นปี 2000 ก็ไม่มีการจัดงานที่นี่ จนกลับมาจัดงานประจำปีโดยเริ่มในเดือนเมษายน 2001 เป็นงานวันเดียว พอในปี 2002 ถึงกลับมาจัด 2 วัน เทศกาลโคเชลลาเริ่มขยายวันเป็น 3 วันในปี 2007 จนมาจัดในช่วงสุดสัปดาห์ในปี 2012 ปัจจุบันงานจัดขึ้นในวันสุดสัปดาห์ 3 วันในช่วงเดือนเมษายน แต่ละวันมีรายชื่อศิลปินแสดงแตกต่างกันไป ผู้จัดงานเริ่มอนุญาตให้มีการตั้งแคมป์ในงานเมื่อปี 2003 เทศกาลนี้ไม่ได้จัดขึ้นในปี 2020 และ 2021 เนื่องจากการระบาดทั่วของโควิด-19

เทศกาลโคเชลลาเป็นงานแสดงทั้งศิลปินที่โด่งดังและศิลปินใหม่ อย่างศิลปินดาวรุ่งและการรวมตัวกันใหม่ของศิลปินเก่า โคเชลลาเป็นหนึ่งในเทศกาลดนตรีที่ใหญ่ที่สุด มีชื่อเสียงที่สุด และทำเงินมากที่สุดในสหรัฐและทั่วโลก แต่ละครั้งตั้งแต่ปี 2013 ถึง 2015 ได้สร้างสถิติใหม่ทั้งจำนวนผู้เข้าชมและรายรับ ในปี 2017 มีผู้เข้าชม 250,000 คน และทำรายได้ 114.6 ล้านเหรียญสหรัฐ

## สรุปเทศกาลแต่ละปี

## อ้างอิง

หมวดหมู่:เทศกาลดนตรี
หมวดหมู่:เทศกาลศิลปะ
ดนตรีอิสระ

**ดนตรีอิสระ** () หรือ **เพลงอินดี** หรือ **อินดี** (indie music หรือ indie) เป็นเพลงที่ผลิตขึ้นมาโดยอิสระโดยปราศจากค่ายเพลงหรือค่ายเล็ก ๆ มีขึ้นตอนการทำที่อาจทำด้วยตัวเอง ตั้งแต่การบันทึกเสียงและการจัดจำหน่าย เผยแพร่ คำว่าอินดีใช้อธิบายถึงแนวเพลงได้อีกด้วย เช่น อินดีร็อก และอินดีป็อป ในความหมายของแนวเพลงอินดีแล้ว อาจไม่ได้เป็นการผลิตโดยอิสระ ศิลปินเพลงอินดีหลายศิลปิน ไม่มีการตัดซิงเกิลขาย ก็อาจเรียกอินดี อินดีจึงหมายถึงแนวเพลงและการผลิตเพลงด้วยตัวเอง

## อ้างอิง

หมวดหมู่:ดนตรีอินดี
หมวดหมู่:แนวเพลงออลเทอร์นาทิฟร็อก
เจ้าหญิงการอลีน นโปเลียน

เจ้าหญิงการอลีน นโปเลียน ()
## พระประวัติ
เจ้าหญิงการอลีน นโปเลียน ประสูติเมื่อวันที่ 24 ตุลาคม พ.ศ. 2523 ณ ประเทศฝรั่งเศส เป็นพระธิดาพระองค์ใหญ่ในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยเมื่อประสูติทรงมีพระอิสริยยศที่ **เจ้าหญิงแห่งราชวงศ์นโปเลียน เจ้าหญิงแห่งฝรั่งเศส** พระองค์ทรงจบการศึกษาโรงเรียนธุรกิจในปารีส และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา

## เสกสมรส
เจ้าหญิงการอลีน นโปเลียน ทรงเสกสมรสกับเอริก เกเรแน-องฟรัว เดอ เบรอวีลเมื่อวันที่ 19 กันยายน พ.ศ. 2554 โดยภายหลังเสกสมรส ทรงมีพระนามว่า **เจ้าหญิงการอลีน นโปเลียน มาดามเกเรแน-องฟรัว เดอ เบรอวีล** มีพระบุตรดังนี้
#แอลวีร์ เกเรแน-องฟรัว เดอ เบรอวีล
#โอกุสแต็ง เกเรแน-องฟรัว เดอ เบรอวีล

หมวดหมู่:ราชวงศ์โบนาปาร์ต
หมวดหมู่:เจ้าหญิงฝรั่งเศส
อิกโก-อิกกิ

**อิกโก-อิกกิ** () เป็นกลุ่มคนที่ก่อกบฏหรือปกครองตนเองขึ้นในหลายภูมิภาคของญี่ปุ่นในคริสต์ศตวรรษที่ 15-16; ได้รับการสนับสนุนจากศาสนาพุทธนิกายโจโดะ-ชินชู พวกเขาต่อต้านการปกครองของเจ้าเมืองหรือไดเมียว ส่วนใหญ่ประกอบด้วยนักบวช ชาวนา พ่อค้า และขุนนางท้องถิ่นที่นับถือนิกาย บางครั้งพวกเขาก็เกี่ยวข้องกับผู้ที่ไม่ใช่สาวกของนิกาย

## อ้างอิง

หมวดหมู่:สงครามศาสนา
หมวดหมู่:สมาพันธรัฐสิ้นสภาพ
คัทยา ไมเออร์

**คัทยา ไมเออร์** () เกิดวันที่ 4 มกราคม ค.ศ. 1968 ที่เมืองเอาคส์บวร์ค เป็นอดีตนักไตรกีฬาชาวเยอรมัน และผู้ชนะการแข่งไตรกีฬาคนเหล็ก (ค.ศ. 1999)

## ประวัติ
ไมเออร์ศึกษาวิชาวิทยาศาสตร์การกีฬาและคณิตศาสตร์ที่มหาวิทยาลัยมิวนิกและเอาคส์บวร์ค โดยในปี ค.ศ. 1996 เธอสำเร็จการศึกษาด้านคณิตศาสตร์และการกีฬา ส่วนในปี ค.ศ. 1998 เธอเริ่มเป็นผู้ถือใบอนุญาตสำหรับการแข่งขันไตรกีฬาและการขี่จักรยาน ตั้งแต่ปี ค.ศ. 2003 เธอยังเป็นผู้ช่วยศาสตราจารย์ที่มหาวิทยาลัยเอาคส์บวร์ค และเป็นวิทยากรที่ศูนย์ฝึกอบรมทางการแพทย์เพื่อกายภาพบำบัด ตั้งแต่ปี ค.ศ. 1996 เธอได้ฝึกนักไตรกีฬา, นักวิ่ง, นักจักรยาน, นักจักรยานภูเขา, สเกตอินไลน์ และผู้ใช้วีลแชร์หลายราย

ในปี ค.ศ. 1992 ไมเออร์ผ่านการคัดเลือกอันดับเป็นที่หนึ่งในการแข่งขันชิงแชมป์โลกที่ฮาวายในระยะไกล (ว่ายน้ำ 3.86 กม., ขี่จักรยาน 180.2 กม. และวิ่ง 42.195 กม.) รวมถึงชนะการแข่งมือสมัครเล่นระดับโลก ส่วนในปี ค.ศ. 1997 เธอเข้ามาเป็นอันดับสองในการแข่งไตรกีฬาระยะไกลชิงแชมป์ยุโรปในเมืองเฟร็ดเดอเร็ชชา (ประเทศเดนมาร์ก) รวมถึงชนะการแข่งไอรอนแมนฟลอริดาใน ค.ศ. 1999 และได้รับรางวัลตำแหน่งสูงสุดหลายรายการของการแข่งไตรกีฬาระดับประเทศ และระดับนานาชาติ รวมถึงไตรกีฬาคนเหล็ก

จากปี ค.ศ. 1994 ถึง 2001 เธอเป็นสมาชิกของทีมชาติเยอรมันในไตรกีฬา ไมเออร์สามารถทำสถิติการแข่งขันไตรกีฬาคนเหล็กได้ถึง 35 ครั้ง รวมถึงการแข่งขันไอรอนแมนฮาวายที่ประสบความสำเร็จ 8 ครั้ง ในการแข่งขันไตรกีฬาคนเหล็กทั้งหมด 20 ครั้ง เธอได้รับการจัดให้อยู่ในระดับท็อป 5

และในช่วงฤดูร้อน ค.ศ. 2003 ไมเออร์และเกออร์ค บราเชสคี ซึ่งเป็นเพื่อนของเธอได้แต่งงานกัน จากนั้น ในเดือนพฤศจิกายน ค.ศ. 2004 ทั้งคู่มีลูกชายหนึ่งคน ครั้นสามปีต่อมาก็ได้ให้กำเนิดลูกสาวอีกหนึ่งคน

ไมเออร์เป็นเจ้าของหน่วยงานจัดงาน ที่จัดงานต่าง ๆ เช่น คูเซ-ทรีอัทล็อนในเอาคส์บวร์ค, เอาคส์บัวร์เกอร์ชตัทเลาฟ์ และเอาคส์บวร์คคัมพานีรัน ตั้งแต่ปี ค.ศ. 2014 เธอยังเป็นผู้รับผิดชอบในการดำเนินการวิ่งแข่งของเมืองมิวนิก ซึ่งเป็นหนึ่งในรายการที่มีผู้เข้าร่วมมากที่สุดของประเทศเยอรมนี โดยมีผู้เข้าร่วมกว่า 20,000 คน

## อ้างอิง

หมวดหมู่:นักไตรกีฬาหญิงชาวเยอรมัน
หมวดหมู่:ผู้ฝึกสอนไตรกีฬา
จอมจักรพรรดิ จูหยวนจาง

**จอมจักรพรรดิ จูหยวนจาง**  () () เป็นละครโทรทัศน์ที่กล่าวถึงพระราชประวัติของพระเจ้าหงอู่แห่งราชวงศ์หมิง นำแสดงโดย เหริน ต๋าหัว, เฉิน หมิ่นเอ๋อ, หลิว ชิงยฺหวิน, หว่อง หยีคาม, บ็อบบี เอ้ายึ้ง

## เนื้อเรื่องย่อ
ปฐมกษัตริย์แห่งราชวงศ์หมิงนาม'''จู หยวนจาง''' เดิมถือกำเนิดในอำเภอเพ่ย มณฑลเจียงซู ในวัยเยาว์จูหยวนจางมักจะแวะเวียนไปเที่ยวเล่นที่วัดหวงเจี๋ยว์ จนเจ้าอาวาสที่วัดให้ความเอ็นดูในความฉลาดหลักแหลม และสอนการอ่านเขียนให้ จนทำให้จูหยวนจางสามารถรู้หนังสือได้ในระดับหนึ่ง เมื่อจูหยวนจางอายุได้ 17 ปีได้เกิดภัยแล้ง ภัยจากตั๊กแตน และโรคระบาดขึ้น ทำให้บิดา มารดา และพี่ของเขาทยอยเสียชีวิตไปในเวลาเพียงครึ่งเดือน จูหยวนจางจึงตัดสินใจปลงผมออกผนวช โดยมีหน้าที่คอยจุดธูป กวาดพื้น ตีระฆัง อีกทั้งในช่วงเวลานั้นยังต้องอดทนต่อการถูกหลวงจีนรูปอื่นๆค่อนขอดว่าออกบวช เพื่อให้มีข้าวกิน ต่อมาได้เข้าร่วมกองทัพประชาชน ภายใต้ธงของกัวจื่อซิง หลังจูหยวนจางไปเข้าร่วมกับกองทัพ ได้สร้างผลงานทางการศึกหลายครั้ง บวกกับเป็นคนที่อ่านออกเขียนได้ในระดับหนึ่ง จึงได้รับการให้ความสำคัญจากกัวจื่อซิงเป็นอย่างยิ่ง จนได้ก้าวขึ้นมาเป็นหนึ่งในแม่ทัพสำคัญในกองทัพ อีกทั้งได้แต่งงานกับบุตรีบุญธรรมของกัวจื่อซิง ชีวิตค่อนข้างเปลี่ยนแปลงอย่างรวดเร็ว แต่สุดท้ายก็ค่อยๆสามารถรวมรวมไพร่พลได้อีกครั้ง จนสามารถบุกพิชิตกองทัพของเฉิน โหย่วเลี่ยงได้และเอาชนะกองกำลังของจาง ซื่อเฉิง สุดท้ายก็ขับไล่มองโกลออกจากแผ่นดินได้สำเร็จ จึงปราบดาภิเษกตนขึ้นเป็นฮ่องเต้ และทำให้ประเทศจีนได้กลับคืนสู่ความเป็นปึกแผ่นอีกครั้ง... 

## นักแสดงนำ
*เหริน ต๋าหัว รับบท จู หยวนจาง(จักรพรรดิหงอู่)
*เฉิน หมิ่นเอ๋อ รับบท จักรพรรดินีหม่า
*หลิว ชิงยฺหวิน รับบท เฉิน โหย่วเลี่ยง
*หว่อง หยีคาม รับบท สนมเอกกัว หนิงเฟย
*บ็อบบี เอ้ายึ้ง รับบท สวี ต๋า
*หว่อง เหมินหมิง รับบท ไป๋ อู่ผิง
*หม่า ซ่งเต๋อ รับบท ฉาง อู่ชุน
*เลี่ยว จุนเสียง รับบท หู ต้าไห่
*อ๋า ไหว่ รับบท ท่าง เหอ
*จาง หยิงไค รับบท หลี่ เชนฉาง
*หลิว หยิ่งหง รับบท ซุน เฉิน
*ไต้ จื้อเหว่ย รับบท ฮู่ เหว่ยหยง
*เฉิน จ้งเจียน รับบท กัว จื่อซิง
*ไป๋ เหยินเยา รับบท สวี่ โจ่วโฮย
*ซู่ เหว่ยหลิน รับบท จู ตี้(จักรพรรดิหย่งเล่อ)
*อู๋ เจี้ยหลี่ รับบท ฉิน ชู่ชู่

## อ้างอิง

## แหล่งข้อมูลอื่น
* Official website 

หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:ละครโทรทัศน์ฮ่องกงในปี พ.ศ. 2530
โฮโล (จังหวัดซูลู)

**โฮโล** เป็นเมืองศูนย์กลางของจังหวัดซูลู ประเทศฟิลิปปินส์ ในปี ค.ศ. 2015 มีประชากร 125,564 คน โดยมีบางส่วนที่เป็นเชื้อสายจีนซึ่งมาจากประเทศสิงคโปร์ ร้อยละ 90 ของประชากรนับถือศาสนาอิสลาม นอกนั้นนับถือศาสนาคริสต์ โฮโลยังเป็นศูนย์กลางของรัฐสุลต่านซูลูในอดีต
## ภูมิศาสตร์
เมืองโฮโลตั้งอยู่ทางตะวันตกเฉียงเหนือของเกาะโฮโล ใกล้กับคาบสมุทรซัมบวงกาบนเกาะมินดาเนา ตัวเกาะโฮโลอยู่ระหว่างจังหวัดบาซีลันและตาวี-ตาวี ล้อมรอบด้วยทะเลซูลูและทะเลเซเลบีส

เกาะโฮโลเป็นเกาะภูเขาไฟ ตั้งอยู่กึ่งกลางของหมู่เกาะซูลูซึ่งมีพื้นที่  โดยหมู่เกาะนี้ตั้งอยู่ระหว่างเกาะมินดาเนาและเกาะบอร์เนียว ประกอบไปด้วยเกาะภูเขาไฟ 900 เกาะ และมีแนวปะการังพื้นที่ 

## อ้างอิง

## แหล่งข้อมูลอื่น

* Philippine Standard Geographic Code
* Philippine Census Information
* Local Governance Performance Management System 
* https://web.archive.org/web/20131030150109/http://www.royalsulu.com/index.php?option=com_content&view=article&id=41&Itemid=18 

หมวดหมู่:จังหวัดซูลู
หมวดหมู่:เมืองในประเทศฟิลิปปินส์
ขุนสมาหารหิตะคดี (โป-ระ สมาหาร)

**นายโป-ระ สมาหาร** หรือ **ขุนสมาหารหิตะคดี (โป-ระ สมาหาร)** หรือ **ขุนสมาหารหิตะคดี (โป๊ โปรคุปต์)** เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงการคลังของไทย รัฐมนตรีช่วยว่าการกระทรวงมหาดไทยของไทย สมาชิกสภาผู้แทนราษฎรจังหวัดพระนคร

## การทำงาน
โป-ระ สมาหาร ได้รับเลือกตั้งเป็นสมาชิกสภาผู้แทนราษฎรจังหวัดพระนคร นับเป็นสมาชิกสภาผู้แทนราษฎรชุดแรกของประเทศไทย ต่อมาในรัฐบาลของนายพันเอก พระยาพหลพลพยุหเสนา (พจน์ พหลโยธิน) ได้รับแต่งตั้งเป็นรัฐมนตรีที่ไม่ประจำกระทรวง ในปี พ.ศ. 2477 และในปีถัดมาได้รับแต่งตั้งเป็นรัฐมนตรีช่วยว่าการกระทรวงการคลัง ต่อจากนั้นในคณะรัฐมนตรีไทย คณะที่ 7 เขาได้รับแต่งตั้งเป็นรัฐมนตรีช่วยว่าการกระทรวงการคลัง อีกสมัย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 เขาได้รับเลือกตั้งเป็นสมาชิกสภาผู้แทนราษฎรจังหวัดพระนคร สมัยที่ 2 และดำรงตำแหน่งดังกล่าวจนกระทั่งถึงแก่อนิจกรรม ในปี พ.ศ. 2488 ซึ่งได้จัดให้มีการเลือกตั้งใหม่แทนตำแหน่งที่ว่างลง ในเดือนมิถุนายนของปีเดียวกัน

ในรัฐบาลของนายพันเอก หลวงพิบูลสงคราม (แปลก ขีตตะสังคะ) (ยศในขณะนั้น) เขาได้รับแต่งตั้งเป็นรัฐมนตรีที่ไม่ประจำกระทรวง และถูกปรับให้ไปดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2484 รวมทั้งในรัฐบาลถัดมาของจอมพลแปลก พิบูลสงคราม 

ในรัฐบาลของนายควง อภัยวงศ์ เขาได้รับแต่งตั้งเป็นรัฐมนตรีที่ไม่ประจำกระทรวง และปรับไปรับตำแหน่งรัฐมนตรีช่วยว่าการกระทรวงมหาดไทยในภายหลัง

นอกจากนั้นแล้ว ขุนสมาหารหิตะคดี ยังมีผลงานที่สำคัญคือ พจนานุกรมกฎหมาย

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:บุคคลจากกรุงเทพมหานคร
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดพระนคร
หมวดหมู่:รัฐมนตรีไทยที่ไม่ได้ประจำกระทรวง
หมวดหมู่:บรรดาศักดิ์ชั้นขุน
หมวดหมู่:นักกฎหมายชาวไทย
โรเมล กิโอโต

**โรเมล ซามีร์ กิโอโต โรบินซอน** (; 9 สิงหาคม ค.ศ. 1991 —) เป็นนักฟุตบอลชาวฮอนดูรัส ปัจจุบันเล่นตำแหน่งกองหน้าหรือปีกให้กับฮิวสตัน ไดนาโม

## สโมสรอาชีพ
กิโอโตเริ่มเล่นฟุตบอลอาชีพให้กับสโมสรบิดาในลีกฟุตบอลอาชีพแห่งชาติฮอนดูรัสเมื่อปี ค.ศ. 2010 ต่อมาในฤดูกาล 2012–13 เขาถูกปล่อยยืมตัวให้กับวิสวาคราคูฟในแอ็กสตรากลาซา

ในฤดูกาล 2013–14 กิโอโตได้ย้ายไปเล่นให้กับโอลิมปิอา เขาทำได้ 13 ประตูในฤดูกาลนั้น ต่อมาวันที่ 23 ธันวาคม ค.ศ. 2016 เขาได้ย้ายไปร่วมทีมฮิวสตัน ไดนาโม

## ทีมชาติ
เขาลงเล่นให้ทีมชาติฮอนดูรัสนัดแรกเมื่อวันที่ 29 กุมภาพันธ์ ค.ศ. 2012 ในนัดกระชับมิตรที่พบกับเอกวาดอร์

### ประตูในนามทีมชาติ
:*ผลประตูของทีมชาติฮอนดูรัสจะขึ้นต้นก่อน*

## อ้างอิง

## แหล่งข้อมูลอื่น
*

หมวดหมู่:ปีกฟุตบอล
หมวดหมู่:นักฟุตบอลชาวฮอนดูรัส
หมวดหมู่:นักฟุตบอลทีมชาติฮอนดูรัส
หมวดหมู่:นักฟุตบอลในโอลิมปิกฤดูร้อน 2016
หมวดหมู่:ผู้เล่นในเมเจอร์ลีกซอกเกอร์
หมวดหมู่:ผู้เล่นในคอนคาแคฟโกลด์คัพ 2021
ฌ็อง-คริสต็อฟ เจ้าชายนโปเลียน

**ฌ็อง-คริสต็อฟ เจ้าชายนโปเลียน** () เป็นประมุขของอดีตราชวงศ์ฝรั่งเศสและเป็นทายาทของ นโปเลียน โบนาปาร์ต ซึ่งเป็นจักรพรรดิองค์แรกของฝรั่งเศส

## พระประวัติ
ฌ็อง-คริสต็อฟ เจ้าชายนโปเลียน ประสูติเมื่อวันที่ 11 กรกฎาคม พ.ศ. 2529 เป็นพระโอรสในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยพระองค์ทรงเป็นพระนัดดาใน เจ้าชายเฟอร์ดินานด์ ดยุกแห่งกัสโตร และยังเป็นพระภาคิไนยใน เจ้าชายคาร์โล ดยุกแห่งกัสโตร ทางฝ่ายพระมารดา โดยภายหลังจากที่พระองค์ทรงเรียนจบและ ก็ทรงงานใน มหาวิทยาลัยนิวยอร์ก ในฐานะนักวิเคราะห์ธนาคารเพื่อการลงทุนสำหรับ มอร์แกนสแตนเลย์ โดยพระองค์สามารถรับสั่งภาษาสเปน ภาษาฝรั่งเศส และภาษาอังกฤษได้

พระองค์ทรงเป็น **เจ้าชายนโปเลียน** หรือ **พระประมุขแห่งราชวงศ์โปนาปาร์ต** เช่นเดียวกับพระบิดา หลังจากที่ หลุยส์ เจ้าชายนโปเลียน พระอัยยกา สิ้นพระชนม์ลง เมื่อวันที่ 3 พฤษภาคม พ.ศ. 2540 ซึ่งในขณะนั้น พระองค์ทรงมีพระชันษาเพียง 11 ปี เนื่องจากพระบิดาทรงเสกสมรสใหม่โดยที่ไม่ได้รับความเห็นชอบจากพระอัยกา และไม่เป็นที่ชื่นชอบในหมู่ประชาชน ซึ่งพระบิดาของพระองค์ก็ไม่มีปัญหาใดๆ 

หมวดหมู่:ราชวงศ์โบนาปาร์ต
หมวดหมู่:เจ้าชายฝรั่งเศส
ลูกบาศก์ที่เป็นไปไม่ได้

right|thumb|206x206px|รูปทรงของลูกบาศก์ที่เป็นไปไม่ได้ที่ขัดแย้งกับกฎของรูปทรง
thumb|203x203px|รูปทรงที่เป็นไปได้ของลูกบาศก์ที่เป็นไปไม่ได้หลังจากดูมุมมองอื่น

**ลูกบาศก์ที่เป็นไปไม่ได้ **() เป็นหนึ่งในวัตถุที่เป็นไปไม่ได้ที่คิดค้นโดยเมาริตส์ กอร์เนลิส แอ็ชเชอร์ เป็นรูปสองมิติที่ใช้มุมมองของลูกบาศก์ เป็นภาพที่คล้ายกับลูกบาศก์เนกเกอร์แต่เป็นสามมิติ

## ดูเพิ่ม
* สามเหลี่ยมเพนโรส
* บิลเวท

## อ้างอิง

หมวดหมู่:ภาพลวงตา
อัลฟาติฮะฮ์

thumb|ปกกุรอ่านศตวรรษที่ 14 หรือ 15
**ซูเราะฮ์ อัลฟาติฮะฮ์** () เป็นบทที่หนึ่ง (ซูเราะฮ์) ของอัลกุรอ่าน มีเจ็ดโองการ (อายะฮ์) เป็นบทที่จำเป็นต่อการละหมาดเพื่อชี้แนวทางของอัลลอฮ์  และเป็นซูเราะฮ์แรกที่ต้องอ่านทุกครั้งในทุกๆ ตักบีร์

## ชื่อ
ชื่ออัลฟาติฮะฮ์  ("บทนำ") หมายถึงเปิดสิ่งของหรือหนังสือและอื่นๆ

คำว่า الفاتحة มีรากมาจากคำว่า فتح ที่หมายถึงเปิด, อธิบาย, ไม่ปิด, กุญแจสมบัติ ฯลฯ หมายความว่าซูเราะฮ์ อัล-ฟาติฮะฮ์เป็นบทสรุปทั้งอัลกุรอ่านและเป็นเหตุผลว่าทำไมต้องอ่านซูเราะฮ์อัล-ฟาติฮะฮ์ในการละหมาดทุกครั้ง

ซูเราะฮ์นี้มีชื่อต่างๆ เช่น อุมมุลกิตาบ ("มารดาแห่งหนังสือ") อุมมุลกุรอ่าน ("มารดาแห่งอัลกุรอ่าน") ซะบาอะ อัล-มะซานี ("โองการทั้งเจ็ดที่อ่านซ้ำ") อัล-ฮัมด์ ("สรรเสริญ") อัล-ชิฟาอฺ ("การรักษา") อัล-รุกยะฮ์ ("การรักษาทางจิตวิญญาณ"), และอัล-อะซาส ("การก่อตั้ง")

## ตัวอ่านและทับศัพท์อักษรโรมัน
1. **بِسْمِ اللَّهِ الرَّحْمَنِ الرَّحِيمِ**
(Bismillāhi r-raḥmāni r-raḥīm)

2. **الْحَمْدُ لِلَّهِ رَبِّ الْعَالَمِينَ**
(Al ḥamdu lillāhi rabbi l-’ālamīn)

3. **الرَّحْمَنِ الرَّحِيمِ**
(Ar raḥmāni r-raḥīm)

4. **مَالِكِ يَوْمِ الدِّينِ**
(Māliki yawmi d-dīn)

5. **إِيَّاكَ نَعْبُدُ وَإِيَّاكَ نَسْتَعِينُ**
(Iyyāka na’budu wa iyyāka nasta’īn)

6. **اهْدِنَا الصِّرَاطَ الْمُسْتَقِيمَ**
(Ihdinā ṣ-ṣirāṭ al-mustaqīm)

7. **صِرَاطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ**
(Ṣirāṭ al-laḏīna an’amta ‘alayhim, ġayril maġḍūbi ‘alayhim walāḍ ḍāllīn)

## แปลความหมาย
(1) ด้วยพระนามของอัลลอฮฺ ผู้ทรงกรุณาปราณี ผู้ทรงเมตตาเสมอ

(2) การสรรเสริญทั้งหลายนั้น เป็นสิทธิของอัลลอฮฺผู้เป็นพระเจ้าแห่งสากลโลก

(3) ผู้ทรงกรุณาปราณี ผู้ทรงเมตตาเสมอ

(4) ผู้ทรงอภิสิทธิ์แห่งวันตอบแทน

(5) เฉพาะพระองค์เท่านั้นที่พวกข้าพระองค์เคารพอิบาดะฮฺ และเฉพาะพระองค์เท่านั้นที่พวกข้าพระองค์ขอความช่วยเหลือ

(6) ขอพระองค์ทรงแนะนำพวกข้าพระองค์ซึ่งทางอันเที่ยงตรง

(7) (คือ) ทางของบรรดาผู้ที่พระองค์ได้ทรงโปรดปราณแก่พวกเขา มิใช่ในทางของพวกที่ถูกกริ้ว และมิใช่ทางของพวกที่หลงผิด

## เบี้องหลัง
รายงานจากอับดุลลอฮ์ อิบนุ อับบาส และคนอื่นๆ ว่า อัลฟาติฮะฮ์เป็นซูเราะฮ์มักกียะฮ์ ในขณะที่บางคนรายงานว่าเป็นซูเราะฮ์มะดานียะฮ์ บางคนเชื่อว่าเป็นทั้งซูเราะฮ์มักกียะฮ์และมะดานียะฮ์ ในกุรอ่านมีซูเราะฮ์แรกๆที่ถูกประทานให้กับมุฮัมหมัดแค่บางอายะฮ์ของซูเราะฮ์ อัล-อะลัก, มุซซัมมิล, อัล-มุดัสซิรฺ ฯลฯ รายงานส่วนใหญ่ได้บอกว่าซูเราะฮ์อัล-ฟาติฮะฮ์เป็นซูเราะที่สมบูรณ์อันแรกที่ถูกประทานให้กับนบีมุฮัมหมัด

## ดูเพิ่ม

* ยุซ
* บัซมาละฮ์

## อ้างอิง

## แหล่งข้อมูลอื่น

* Al-Fātiḥah, , ที่ Center for Muslim-Jewish Engagement
* Surah Al-Fatiha with Recitation by Sudais in MP3

หมวดหมู่:ละหมาด
หมวดหมู่:คัมภีร์ของศาสนาอิสลาม
เส้นโค้งฮิลเบิร์ท

right|thumb|261x261px|เส้นโค้งฮิลเบิร์ท 8 ขั้นแรก
thumb|เส้นโค้งฮิลเบิร์ทขั้นที่ 1
thumb|เส้นโค้งฮิลเบิร์ทอันดับที่ 1 และ 2
thumb|เส้นโค้งฮิลเบิร์ทอันดับที่ 1, 2 และ 3
right|thumb|เส้นโค้งฮิลเบิร์ทใน 3 มิติ
**เส้นโค้งฮิลเบิร์ท ** () เป็นแฟรกทัลรูปแบบหนึ่ง เป็นเส้นโค้งที่แผ่ปิดคลุมปริภูมิ เสนอขึ้นโดยดาวิท ฮิลเบิร์ท นักคณิตศาสตร์ชาวเยอรมัน 

มิติเฮาส์ดรอฟของเส้นโค้งฮิลเบิร์ทที่จะเติมเต็มผิวระนาบที่อันดับ n\to\infty มีค่าเป็น 2 

ระยะทางแบบยูคลิดของเส้นโค้งฮิลเบิร์ท  H_n  อันดับ  n  เป็น  2^n - {1 \over 2^n}  นั่นคือเพิ่มขึ้นตาม  n  แบบเอกซ์โพเนนเชียล

## ในระบบ L
เส้นโค้งฮิลเบิร์ท สามารถอธิบายโดยใช้การเขียนระบบ L ดังนี้ 

:**ตัวอักษร** :  A, B
:**ค่าคงที่** : F + −
:**เริ่มต้น** : A
:**กฎการแปลง**:
::A → − B F + A F A + F B −
::B → + A F − B F B − F A +

โดยที่ *F* แทน "ลากเส้นไปข้างหน้า", *+* แทน "เลี้ยวขวา 90°", *-* แทน "เลี้ยวซ้าย 90°" โดย A และ B จะไม่ถูกพิจารณาเมื่อตอนวาดภาพ

## ดูเพิ่ม
* เส้นโค้งค็อค
* เส้นโค้งเบลอม็องฌ์

## อ้างอิง

หมวดหมู่:แฟร็กทัล
หมวดหมู่:เส้นโค้ง
บ๊อบ เดอะ บิวเดอร์

***บ๊อบ เดอะ บิวเดอร์*** () เป็นการ์ตูนสำหรับเด็กจากประเทศอังกฤษ กำกับโดยเคธ แชปแมน (ผู้สร้าง*[[พาวพาโทรล]]* ซึ่งออกอากาศทางนิคจูเนียร์) ในรุ่นแรกเป็นหนังสตอปโมชัน โดยหลังจากนั้งจึงใช้ CGI ในตอนย่อยเรื่อง *Ready, Steady, Build!* เจ้าของบริษั*บ๊อบ เดอะ บิวเดอร์* และ*[[โทมัสแอนด์เฟรนด์]]* ริษัทผู้ผลิตของเล่นในสหรัฐอเมริกาแมทเทลในราคา 680 ล้านดอลลาร์

โดยในแต่ละตอน บ๊อบกับกลุ่มจะช่วยปรับปรุง, ก่อสร้าง และซ่อมแซมสิ่งของและสิ่งก่อสร้าง วลีติดปากของบ๊อบคือ "เราซ่อมได้ไหม?" โดยที่ตัวละครอื่นตอบว่า "ได้อยู่แล้ว!" และวลีนี้เป็นเพลงเปิดของการ์ตูนเรื่องนี้อีกด้วย

ในประเทศไทยออกอากาศทาง RAMA และ Disney Junior

ซีรีส์รีบูตฉายรอบปฐมทัศน์ในสหราชอาณาจักรทางแชนแนลไฟฟ์เมื่อวันที่ 1 กันยายน พ.ศ. 2558 และอีกสองเดือนต่อมาในสหรัฐทางพีบีเอสคิดส์วันที่ 12 พฤศจิกายน

## การเผยแพร่
*บ๊อบ เดอะ บิวเดอร์* ได้มีการเผยแพร่กว่า 30 ภาษาเช่นอังกฤษ ฝรั่งเศส สเปน เยอรมัน อิตาลี ดัตช์ ฮิบรู ฮินดี ไทย และภาษาอื่นๆรายการนี้เผยแพร่ทาง CBeebies ในช่อง BBC ของสหราชอาณาจักร

ส่วนรุ่นอเมริกาเหนือได้เปลื่ยนเสียงพากษ์ให้เป็นแบบอเมริกันเช่น ใช้คำว่า"ซอกเกอร์" แทนคำว่า "ฟุตบอล" เพื่อไม่ให้สับสนกับกีฬากริดไอเอิร์นฟุตบอล

ในขณะที่ญี่ปุ่น มีการรายงานว่าบ๊อบสมควรที่จะมีห้านิ้วแทนที่จะเป็นสี่นิ้ว เพราะในการฝึกที่จะเป็นยากูซ่านั้น ทุกคนจะต้องตัดนิ้วก้อยออก โดยความเป็นจริงแล้ว รายการนี่ไม่ได้มีการเปลี่ยนแปลงฉาก เหมือนกับโปสแมน แพต และเดอะซิมป์สันส์

# Byw mewn Ogof (January 5, 2007)

## ผลงาน

### สตูดิโอ

### เดี่ยว

## อ้างอิง

## แหล่งข้อมูลอื่น
**ช่อง**
* Bob The Builder on ABC 4 Kids
* Bob The Builder on CBeebies
* Bob The Builder On Česká Televize
* Bob The Builder on Nick Jr. UK
* Bob The Builder on Sprout
* Bob The Builder on Télé-Québec 
* Bob The Builder on TOGOLINGO 
* Bob The Builder on Treehouse TV
* Official website on pbskids.org

**อื่นๆ**
* Official website 
* 


หมวดหมู่:การ์ตูนสหราชอาณาจักร
หมวดหมู่:ภาพยนตร์ชุดทางโทรทัศน์บริติช
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ภาพยนตร์ชุดทางโทรทัศน์สำหรับเด็ก
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2541
หมวดหมู่:รายการโทรทัศน์บริติชที่ยุติการออกอากาศในปี พ.ศ. 2554
หมวดหมู่:รายการโทรทัศน์บริติชที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์บริติชที่ยุติการออกอากาศในปี พ.ศ. 2561
หมวดหมู่:นิคจูเนียร์
หมวดหมู่:ซีบีบีส์
หมวดหมู่:รายการโทรทัศน์ของบีบีซี
เมลิสซา สต็อคเวลล์

thumb|245px|เมลิสซา สต็อคเวลล์ ในพาราลิมปิก 2016

**เมลิสซา สต็อคเวลล์** (; 31 มกราคม ค.ศ. 1980 – ) เป็นทั้งนักกีฬาพาราลิมปิกชาวอเมริกันสองสมัย และอดีตเจ้าหน้าที่กองทัพบกสหรัฐ โดยการแข่งพาราลิมปิกฤดูร้อน 2008 เธอได้ลงแข่งกีฬาว่ายน้ำในพาราลิมปิกถึงสามรายการ จากนั้น เธอได้กลับมาแข่งพาราลิมปิกฤดูร้อน 2016 และชนะรางวัลเหรียญทองแดงในการแข่งไตรกีฬาคนพิการครั้งสถาปนา เมื่อวันที่ 11 กันยายน ค.ศ. 2016

## อาชีพทหาร
เธอเข้าร่วมกองกำลังฝึกกองกำลังสำรองที่มหาวิทยาลัยโคโลราโดในชั้นปีที่สองของเธอ และเป็นหัวหน้าในวิทยาลัยเมื่อการโจมตี 11 กันยายน ค.ศ. 2001 เกิดขึ้น

เธอเข้าสังกัดกองกำลังทหารขนส่งพื้นฐานในรัฐเวอร์จิเนีย ก่อนที่จะได้รับมอบหมายให้เข้าร่วมสังกัดกองทหารม้าที่หนึ่ง ที่ฟอร์ดฮูด รัฐเท็กซัส และเธอได้รับการเคลื่อนกำลังพลสู่ประเทศอิรักในเดือนมีนาคม ค.ศ. 2004 

ในฐานะร้อยโทหญิงคนหนึ่ง เธอเป็นทหารหญิงคนแรกที่สูญเสียขาในสงครามอิรัก โดยสูญเสียขาซ้ายเมื่อระเบิดข้างถนนเกิดระเบิดขึ้นเมื่อเธอนำขบวนไปที่กรุงแบกแดด สำหรับปฏิบติทางการทหารของเธอ ส่งผลให้เธอได้รับดาวทองแดงและหัวใจสีม่วง หลังจากเกษียณจากการเป็นทหารแล้วเธอก็ทำงานเป็นนักกายอุปกรณ์ และทำหน้าที่เป็นคณะกรรมการบริหารของโครงการนักรบที่ได้รับบาดเจ็บตั้งแต่ปี ค.ศ. 2005 ถึง 2014 

## กีฬา
จากนั้นเธอก็กลายเป็นทหารผ่านศึกอิรักคนแรกที่ได้รับการคัดเลือกสู่พาราลิมปิก เธอเข้าร่วมการแข่งขันว่ายน้ำสามรายการ ได้แก่ ผีเสื้อ 100 ม., ฟรีสไตล์ 100 ม. และฟรีสไตล์ 400 ม. ในพาราลิมปิกฤดูร้อน 2008 และได้ที่หก, ห้า, และสี่ ในฮีตของเธอตามลำดับ นอกจากนี้ เธอเป็นผู้ถือธงประจำทีมสหรัฐในพิธีปิดการแข่ง

เมื่อหันเหสู่ไตรกีฬาหลังจากพาราลิมปิกที่ปักกิ่ง สต็อคเวลล์ได้รับเลือกให้เป็นตัวแทนสหรัฐในการแข่งไตรกีฬาคนพิการชิงแชมป์โลก 2010 ในบูดาเปสต์ เธอชนะการแข่งประเภทไตร-2 (ที่ถูกตัดขาระดับเหนือเข่า) จากนั้นก็ประสบความสำเร็จในการป้องกันแชมป์โลกไตร-2 ในปี ค.ศ. 2011 และ 2012  เธอเป็นแชมป์ไตรกีฬาคนพิการแห่งชาติของสหรัฐหลายรายการในประเภทของเธอ และได้รับการยกให้เป็นนักไตรกีฬาคนพิการแห่งปี ของยูเอสเอ ไตรแอธลอน ใน ค.ศ. 2010  และ 2011  ส่วนในเดือนมกราคม ค.ศ. 2003 สต็อคเวลล์ได้อยู่ในระดับท็อปของการจัดอันดับโดยสหพันธ์ไตรกีฬานานาชาติ ในประเภทไตร-2 หญิง จากนั้น เธอได้รับรางวัลเหรียญทองแดงในประเภทพีที 2 จากการแข่งพาราลิมปิก 2016 

สต็อคเวลล์เป็นผู้ฝึกสอนไตรกีฬาระดับ 1 ของยูเอสเอ ไตรแอธลอน และเป็นผู้ร่วมก่อตั้งแดร์ 2 ไตร ซึ่งเป็นสโมสรไตรกีฬาในชิคาโกสำหรับนักกีฬาที่มีความพิการโดยเฉพาะ

## ผลงานภาพยนตร์
* *[[วอร์ริเออร์แชมเปียนส์: ฟอร์มแบกแดดทูเป่ยจิง]]* เป็นภาพยนตร์สารคดี กำกับโดยเบรนท์ เรโนด์ และเคร็ก เรโนด์

## อ้างอิง

## แหล่งข้อมูลอื่น

* 
* 
* 
* 

หมวดหมู่:คนที่ถูกตัดแขนหรือขาชาวอเมริกัน
หมวดหมู่:นักว่ายน้ำหญิงชาวอเมริกัน
หมวดหมู่:นักไตรกีฬาหญิงชาวอเมริกัน
หมวดหมู่:นักไตรกีฬาคนพิการของสหรัฐ
หมวดหมู่:ทหารชาวอเมริกันในสงครามอิรัก
หมวดหมู่:ผู้ฝึกสอนไตรกีฬา
จอร์จ เอซรา

**จอร์จ เอซรา บาร์เนตต์** () เกิด 7 มิถุนายน ค.ศ. 1993 เป็นนักร้อง นักแต่งเพลง และนักดนตรีชาวอังกฤษ หลังจากออกอีพี 2 ชุด *[[Did You Hear the Rain?]]* ในเดือนตุลาคม 2013 และ *[[Cassy O']]* ในเดือนมีนาคม 2014 เอซราก็มีชื่อเสียงจากซิงเกิลฮิต "Budapest" ที่ขึ้นอันดับ 1 ในหลายประเทศ สตูดิโอเปิดตัวชุด *[[Wanted on Voyage]]* ออกขายเดือนมิถุนายน 2014 ขึ้นอันดับ 1 ในสหราชอาณาจักร และติดท็อป 10 ในหลายประเทศ ยังเป็นอัลบั้มขายดีที่สุดอันดับ 3 ในสหราชอาณาจักรของปี 2014

สตูดิโออัลบั้มชุด 2 *[[Staying at Tamara's]]* ออกขายในเดือนมีนาคม 2018 และขึ้นอันดับ 1 ในสหราชอาณาจักรและติดท็อป 10 ในอีก 8 ประเทศ ซิงเกิล 2 ของอัลบั้มนี้ "Paradise" ขึ้นอันดับ 2 ในสหราชอาณาจักร และซิงเกิลถัดมา "Shotgun" ขึ้นอันดับ 1 ถือเป็นอันดับ 1 เพลงแรกของเอซราในสหราชอาณาจักร

## ผลงานอัลบั้ม

* *[[Wanted on Voyage]]* (2014)
* *[[Staying at Tamara's]]* (2018)

## อ้างอิง

หมวดหมู่:ศิลปินสังกัดโคลัมเบียเรเคิดส์
หมวดหมู่:นักดนตรีชาวอังกฤษ
หมวดหมู่:นักร้องอังกฤษ
หมวดหมู่:บุคคลจากบริสตอล
หมวดหมู่:บุคคลจากเทศมณฑลฮาร์ตฟอร์ดเชอร์
การรุกไครเมีย

**การรุกไครเมีย** (8 เมษายน-12 พฤษภาคม ค.ศ. 1944) เป็นที่รู้จักกันในแหล่งข้อมูลเยอรมันว่า **ยุทธการที่ไครเมีย** เป็นหนึ่งในการรุกโดยกองทัพแดงซึ่งได้เคลื่อนทัพเข้าสู่ไครเมียที่เยอรมันยึดครอง แนวรบยูเครนที่ 4 ของกองทัพแดงได้เข้าปะทะกับกองทัพที่ 17 ของกองทัพกลุ่มเอของเยอรมัน ซึ่งประกอบไปด้วยกองทัพเวร์มัคท์และกองทัพโรมาเนียที่ก่อตั้งขึ้น การสู้รบครั้งนี้ได้ยุติลงด้วยการอพยพออกจากไครเมียโดยเยอรมัน กองทัพเยอรมันและโรมาเนียต้องประสบความสูญเสียอย่างมากในช่วงการอพยพ

## อ้างอิง

หมวดหมู่:การรุก
ส
ส
ยุทธการที่นีเปอร์

**ยุทธการที่นีเปอร์** เป็นการทัพทางทหารที่เกิดขึ้นในปี ค.ศ. 1943 บนแนวรบด้านตะวันออกในสงครามโลกครั้งที่สอง เป็นหนึ่งในปฏิบัติการที่ใหญ่ที่สุดในสงครามโลกครั้งที่สอง ซึ่งเกี่ยวข้องกับทหารจำนวน 4 ล้านนายที่ได้ยืดขยายบนแนวรบที่ห่างออกไปเป็นระยะทาง 1,400 กิโลเมตร (870 ไมล์) ในช่วงระยะเวลาสี่เดือน ฝั่งตะวันออกของแม่น้ำนีเปอร์ได้ถูกยึดกลับคืนจากกองทัพเยอรมันโดยแนวรบทั้งห้าของกองทัพแดง(ได้แก่ แนวรบยูเครนที่ 1-4 และแนวรบเบียโลรัสเซียที่ 1) ซึ่งได้ดำเนินการรุกโจมตีข้ามแม่น้ำหลายครั้งเพื่อสร้างที่พักหลายแห่งบนฝั่งตะวันตก เวลาต่อมา, เคียฟได้รับการปลดปล่อยในยุทธการที่เคียฟ

ทหารแห่งกองทัพแดงจำนวน 2,438 นายได้รับการปูนบำเหน็จด้วยเหรียญวีรชนแห่งสหภาพโซเวียต ซึ่งเป็นรางวัลที่ได้รับมากกว่าก่อนหน้านี้นับตั้งแต่การก่อตั้งรางวัลและไม่เคยที่มีการมอบรางวัลเหรียญนี้ให้กับผู้คนจำนวนมากมาก่อน

## อ้างอิง

ส
ส
โมเดสต์ มูสซอร์กสกี

thumb|upright|200px|โมเดสต์ เปโตรวิช มูสซอร์กสกี ในปี 1870
**โมเดสต์ เปโตรวิช มูสซอร์กสกี** (;  – ) เป็นคีตกวีชาวรัสเซียซึ่งเป็นหนึ่งในกลุ่มที่เรียกว่า "เดอะไฟฟ์" เขาเป็นผู้ริเริ่มดนตรีรัสเซียในยุคโรแมนติก เขาพยายามจะสร้างอัตลักษณ์ทางดนตรีของรัสเซียที่ไม่ซ้ำกันโดยเฉพาะในการต่อต้านขนบธรรมเนียมดนตรีตะวันตก

ผลงานหลายชิ้นของมูสซอร์กสกีได้รับแรงบันดาลใจจากประวัติศาสตร์รัสเซีย, เรื่องพื้นบ้านรัสเซีย และธีมระดับชาติอื่น ๆ ผลงานดังกล่าวรวมถึงอุปรากร *[[โบริส โกดูนอฟ (มูสซอร์กสกี)|โบริส โกดูนอฟ]]*, ซิมโฟนิกโทนโพเอ็ม *[[Night on Bald Mountain]]* และเปียโนสวีต *[[Pictures at an Exhibition]]*

หลายปีที่ผ่านมาผลงานของมูสซอร์กสกี เป็นที่รู้จักกันดีจากการแก้ไขหรือประพันธ์เสร็จโดยคีตกวีคนอื่น ๆ หลายองค์ประกอบที่สำคัญที่สุดของเขาได้ถูกตีลงมาในรูปแบบดั้งเดิมของพวกเขาและดนตรีประกอบในปัจจุปัน
## แหล่งข้อมูลอื่น
* 
* 
* Turgenev and Mussorgsky  (with music samples)

หมวดหมู่:คีตกวีชาวรัสเซีย
หมวดหมู่:นักดนตรีคลาสสิก
หมวดหมู่:บุคคลจากแคว้นปัสคอฟ
วาสซิลลิส ครอมมีดาส

thumb|วาสซิลลิส ครอมมีดาส ในการแข่งขันกีฬาโอลิมปิก 2004 ที่กรุงเอเธนส์

**วาสซิลลิส ครอมมีดาส** (; ) เกิดวันที่ 4 กรกฎาคม ค.ศ. 1970 ที่เมืองเทสซาโลนีกี เป็นทั้งนักไตรกีฬาและผู้ฝึกสอนจากประเทศกรีซ ที่รู้จักกันดีจากการแข่งขันกีฬาโอลิมปิก ค.ศ. 2000 และ 2004

ครอมมีดาสสำเร็จการศึกษาจากมหาวิทยาลัยอาริสโตเติลแห่งเทสซาโลนีกีด้วยคุณวุฒิทางด้านพลศึกษาและวิทยาศาสตร์การกีฬา เขาเริ่มอาชีพการแข่งขันของเขาในฐานะนักว่ายน้ำตอนอายุสิบขวบ และต่อมาได้กลายเป็นสมาชิกคนหนึ่งของทีมว่ายน้ำแห่งชาติกรีก แล้วเอาดีด้านไตรกีฬาในปี ค.ศ. 1989 ตลอดการแข่งเขา ได้สร้างผลงานระดับท็อปจากการสู่เส้นชัยในการแข่งระยะทางต่าง ๆ หลายรายการ เขาเป็นสมาชิกคนหนึ่งของทีมไตรกีฬาแห่งชาติกรีกเป็นเวลาหลายปี และชนะการแข่งไตรกีฬาชิงแชมป์ประเทศกรีซด้วยสถิติสิบเอ็ดสมัย

ในช่วงปีแรก ๆ ของการแข่ง ส่วนใหญ่ครอมมีดาสแข่งขันอยู่ในระยะทางไกล เขาได้ที่ 17 เมื่อปี ค.ศ. 1994 ในการแข่งคนเหล็กชิงแชมป์โลกที่รัฐฮาวาย และครองสถิติกลุ่มอายุ 18-24 ปีชาย (ด้วยเวลา 8:55:02 ชั่วโมง) นับแต่นั้น

ผลที่โดดเด่นอื่น ๆ รวมถึงอันดับ 10 ในรายการไอรอนแมนยุโรป 1992 ที่ร็อท (ด้วยเวลา 8:27:38 ชั่วโมง), อันดับ 4 ในรายการไอรอนแมนโพเดอสดอร์ฟออสเตรีย 1994 (ด้วยเวลา 8:35:22 ชั่วโมง) และอันดับ 8 ในรายการไอรอนแมนลันซาโรเต 1994 (ด้วยเวลา 9:01:20 ชั่วโมง) ส่วนในการแข่งไตรกีฬาระยะไกลชิงแชมป์โลกที่เมืองนิส (4 กม. / 120 กม. / 30 กม.) เขาได้อันดับที่ 8 ด้วยเวลา 5:49:56 ชั่วโมง

เขาค่อย ๆ ขยับโฟกัสไปยังระยะทางสั้น ๆ และเขาได้แข่งขันในกีฬาโอลิมปิกครั้งแรกในกีฬาไตรกีฬาในโอลิมปิกฤดูร้อน 2000 ที่ซิดนีย์และได้อันดับ 33 ด้วยเลา 1:51:28 ชั่วโมง สี่ปีต่อมา ในโอลิมปิกฤดูร้อน 2004 ที่กรุงเอเธนส์ เขาเข้าแข่งขันอีกครั้ง เขาจบการว่ายน้ำในเวลา 18.20 นาที แต่ถูกบังคับให้ถอนตัวออกจากการแข่งขันในระหว่างการขี่จักรยานเนื่องจากปัญหาทางเทคนิคกับจักรยานของเขา

อาชีพการฝึกสอนของครอมมีดาส ประกอบด้วยห้าปีในฐานะหัวหน้าผู้ฝึกสอนของสหพันธ์ไตรกีฬาแห่งประเทศกรีซตั้งแต่ ค.ศ. 2005 ถึง 2009 เขาเป็นผู้ฝึกสอนให้แก่นักไตรกีฬาชื่อเดนิส ดิมากี ซึ่งเป็นแชมป์ไตรกีฬาของประเทศกรีซเก้าสมัยที่เข้าร่วมในไตรกีฬาหญิงในโอลิมปิกฤดูร้อน 2008 ในกรุงปักกิ่ง และได้รับรางวัลเหรียญทองแดงในการแข่งทวิกีฬาชิงแชมป์ยุโรปของปีเดียวกัน นอกจากนี้ ครอมมีดาสยังเป็นผู้ฝึกสอนนักไตรกีฬาทีมชาติอย่างคอสตัส โดวานัส (แชมป์กรีกชายสี่สมัย) และซารีนา โคปีนา (แชมป์กรีกหญิง ค.ศ. 2011 และ 2012) และเขาเป็นผู้ฝึกสอนไตรกีฬาทีมชาติไซปรัสตั้งแต่เดือนมกราคมปี ค.ศ. 2011

ปัจจุบันเขาเป็นผู้ฝึกสอนนักกีฬาหลายระดับ ตั้งแต่ระดับสมัครเล่นถึงระดับอาชีพ และเป็นผู้จัดทำบทความเกี่ยวกับการฝึกและการแข่งความเร็วสำหรับนิตยสารกีฬาระยะทางไกล

## อ้างอิง


 
 



## แหล่งข้อมูลอื่น
* 
* ITU Vassilis Krommidas Profile Page 
* Greek Triathlon Federation 

หมวดหมู่:นักไตรกีฬาชายชาวกรีก
หมวดหมู่:นักไตรกีฬาในโอลิมปิกฤดูร้อน 2000
หมวดหมู่:นักไตรกีฬาในโอลิมปิกฤดูร้อน 2004
หมวดหมู่:นักกีฬาโอลิมปิกทีมชาติกรีซ
หมวดหมู่:ผู้ฝึกสอนไตรกีฬา
หมวดหมู่:บุคคลจากเทสซาโลนีกี
ณัฏฐกันย์ อัมพรพงษ์

**ณัฏฐกันย์ อัมพรพงษ์**  เป็นนักแสดงและนางแบบชาวไทยในสังกัดสถานีโทรทัศน์สีกองทัพบกช่อง 7 (เกิดเมื่อวันที่ 24 มิถุนายน พ.ศ. 2534) เกิดที่จังหวัดสมุทรสงคราม

## ประวัติ
ณัฏฐกันย์ อัมพรพงษ์ ชื่อเล่น ปุ๊กปิ๊ก เกิดเมื่อวันที่ 24 มิถุนายน พ.ศ. 2534 เป็นนักแสดงและนางแบบชาวไทยเกิดที่อำเภออัมพวา จังหวัดสมุทรสงคราม ณัฏฐกันย์จบการศึกษาอุดมศึกษาปริญญาตรีคณะวิทยาลัยการแพทย์บูรณาการ สาขาบูรณาการสุขภาพ

เริ่มเข้าสู่วงการสายบันเทิงจากเวทีการประกวด Miss Grand Thailand 2015 เมื่อในปี 2559 และมีผลงานโฆษณาต่าง ๆ ภายหลังได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7และมีผลงานละครเรื่อง นางฟ้าเปื้อนฝุ่น, ลูกหลง, ว่าความตามรัก เป็นต้น ปัจจุบันรับงานละครเรื่อยมา
 
ในปี 2562 ณัฏฐกันย์มีผลงานละครเรื่อง บ่วงสไบ และเป็นที่รู้จักกันในบทบาท ชด ลูกสาวของป้าเมี้ยนรับบทโดย ต๋อง สาวิตรี สามิภักดิ์ โดยมีผู้ติดตามชมละครเรื่องนี้เป็นจำนวนมากและมีกระแสละครเรื่องนี้ให้การตอบรับเป็นจำนวนมากจึงทำให้ละครเรื่องนี้ประสบความสำเร็จไปด้วยดี

ปัจจุบันณัฏฐกันย์หมดสัญญากับทางสถานีโทรทัศน์สีกองทัพบกช่อง 7 โดยมีผลงานละครเรื่อง สมบัติมหาเฮง เป็นเรื่องสุดท้าย

## ผลงาน

### ละครโทรทัศน์
*ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

| rowspan = "1" align="center"| 2559||align="center"| *[[นางฟ้าเปื้อนฝุ่น]]* ||align="center"| นัชชา (นัช)
|-
| rowspan = "2" align="center"| 2560 ||align="center"| *[[ลูกหลง]]* ||align="center"| มะลิ
|-
|align="center"| *[[ว่าความตามรัก]]* ||align="center"| หนิง
|-
| rowspan = "2" align="center"| 2561 ||align="center"| *[[เขยผู้ใหญ่ สะใภ้กำนัน]]* ||align="center"| ส้มโอ
|-
|align="center"| *[[เพชรร้อยรัก]] * ||align="center"| จอย
|-
| rowspan = "1" align="center"| 2562 ||align="center"| *[[บ่วงสไบ]]* ||align="center"| ชด
|-
| rowspan="1"  align="center"| 2563 ||align="center"|  *[[สมบัติมหาเฮง]]* ||align="center"| เนมา
|-
| rowspan = "1" align="center"| 2564 ||align="center"| *[[ปล้นลอยฟ้า]]* ||align="center"| ปูนา
|-
| rowspan = "2" align="center"| 2565 ||align="center"| *[[ปางเสน่หา]]* ||align="center"| เกษรา
|-
|align="center"| *[[คุ้งเสน่หา]] * ||align="center"| เนื้ออ่อน
|-
| rowspan = "1" align="center"| 2566 ||align="center"| *[[หงส์ในกรงกา]]* ||align="center"| องค์อร
|-
| rowspan = "1" align="center"| 2569 ||align="center"| *[[เลดี้ทุ่งกระบือบาล]]* ||align="center"| แตน
|}
*ละครโทรทัศน์ทั้งหมดด้านล่างนี้ออกอากาศทางช่องวัน 31
| rowspan = "1" align="center"| 2566 ||align="center"| *[[พระนคร 2410]]* ||align="center"| ปิ่น (รับเชิญ)
|-
|}

## อ้างอิง

## แหล่งข้อมูลอื่น
*

หมวดหมู่:บุคคลจากคณะวิทยาลัยการแพทย์บูรณาการ มหาวิทยาลัยธุรกิจบัณฑิต
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทย
หมวดหมู่:บุคคลจากอำเภออัมพวา
หมวดหมู่:นางงามไทย
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:ผู้เข้าร่วมประกวดนางงาม
ตูร์วอลเลย์บอล

**ตูร์วอลเลย์บอล** () เป็นสโมสรวอลเลย์บอลชายอาชีพตั้งอยู่ที่เมืองตูร์ ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1988 และปัจจุบันลงแข่งขันในลีกอา

## เกียรติประวัติ
; 22x20px ลีกอา (7)
* ชนะเลิศ : 2004, 2010, 2012, 2013, 2014, 2015, 2018
* รองชนะเลิศ : 2003, 2006, 2011
; 22x20px กุปเดอฟร็องส์ (9)
* ชนะเลิศ : 2003, 2005, 2006, 2009, 2010, 2011, 2013, 2014, 2015
* รองชนะเลิศ : 2000, 2001
;  ซูว์แปร์เดอฟร็องส์ (4)
* ชนะเลิศ : 2005, 2012, 2014, 2015
* รองชนะเลิศ : 2004, 2006, 2013
; 22x20px ซีอีวีแชมเปียนส์ลีก (1)
* ชนะเลิศ : 2004-05
; 22x20px ซีอีวีคัพ
* ชนะเลิศ : 2016-17

## อดีตผู้เล่น
* แอร์วีน แอนกาแป็ต
* เดวิด สมิธ

## อ้างอิง

## แหล่งข้อมูลอื่น
*

หมวดหมู่:สโมสรวอลเลย์บอลในประเทศฝรั่งเศส
หมวดหมู่:สโมสรกีฬาที่ก่อตั้งในปี พ.ศ. 2531
เงินก้นถุง

**เงินก้นถุง** หมายถึง เงินที่เก็บไว้เป็นมงคล เงินจำนวนหนึ่งที่ผู้ใหญ่มอบให้ใช้ทำทุนหรือเป็นทุนรอนสำหรับดำรงชีวิตครอบครัว เช่น มอบให้ในวันแต่งงาน จะเป็นจำนวนน้อยหรือจำนวนมากก็ได้ ถ้าเป็นจำนวนมาก ก็จะเก็บเงินไว้สัก 2-3 เหรียญ ใส่ไว้ในถุงเงินหรือกำปั่น ส่วนที่เหลือก็จะนำไปใช้ตั้งตัวที่เรียกว่า "เงินก้นถุง" ก็เพราะในสมัยก่อนไม่มีธนบัตรใช้มีใช้แต่เงินเหรียญและยังไม่มีกระเป๋าสตางค์ใช้ ก็เอาผ้ามาเย็บเป็นถุง ใส่เงินเหรียญสำหรับพกพาติดตัวเวลาเดินทางหรือไปจ่ายตลาด ถ้ามีมากมายเกินกว่าจะใส่ถุงได้หมดก็จะเก็บไว้ในกำปั้น ปัจจุบันมักเก็บไว้ในตู้นิรภัย
 
เงินก้นถุงที่ได้รับมาถือว่าเป็นของดีเป็นของสิริมงคลนำโชคลาภ ผู้ได้รับมักจะไม่ใช้เงินก้อนนี้ จะเก็บไว้ก้นถุง จึงเรียกว่า "เงินก้นถุง" ด้วยถือเคล็ดว่า เมื่อใส่เงินก้นถุงไว้ก้นถุงแล้ว จะมีเงินเพิ่มในถุงมากขึ้น ๆ จนเต็มถุง ซึ่งหมายถึงฐานะของตน มั่งคั่งขึ้นนั่นเอง โอกาสที่ผู้ใหญ่จะให้เงินก้นถุงแก่ลูกหลานหรือบริวารก็คือเมื่อลูกหลานหรือบริวารแต่งงานออกเรือนไป หรือ เริ่มดำเนินกิจการค้าขายของตนเอง หรือต้องออกจากบ้านไป ทำมาหากินในที่ต่างถิ่นหรือเป็นรางวัลอย่างใดอย่างหนึ่ง เงินก้นถุงที่ให้ไปนี้มักจะใส่อยู่ในถุงผ้าสีแดงสีเงินหรือสีทอง แล้วแต่ฐานะของผู้ให้ ถ้าเป็นเงินก้นถุงพระราชทานจากพระมหากษัตริย์ ผู้ได้รับพระราชทานจะนำไปวางใส่พานตั้งไว้บนหิ้งพระหรือโต๊ะหมู่บูชาพระ เพราะถือว่าเป็นสิ่งสิริมงคลอย่างสูงแก่ผู้ได้รับพระราชทาน

## อ้างอิง

หมวดหมู่:การแต่งงาน
หมวดหมู่:วัฒนธรรมไทย
ทราจิกคิงดอม

***ทราจิกคิงดอม*** () เป็นสตูดิโออัลบั้มชุดที่ 3 ของวงอเมริกันร็อก โนเดาต์ ออกวางขาย 10 ตุลาคม ค.ศ. 1995 โดยสังกัดเทรามาเรเคิดส์และอินเตอร์สโคปเรเคิดส์ เป็นอัลบั้มชุดสุดท้ายที่มีสมาชิกดั้งเดิมตำแหน่งคีย์บอร์ด เอริก สเตฟานี ซึ่งออกจากวงเมื่อปี 1994 อัลบั้มนี้ผลิตโดยแมตทิว ไวลเดอร์ และบันทึกเสียงจำนวน 11 สตูดิโอในเกรเตอร์ลอนแอนเจลิส ช่วงระหว่างเดือนมีนาคม 1993 ถึง ตุลาคม 1995 โดยระหว่างปี 1998 ถึง 1998 วงออก 7 ซิงเกิลจากอัลบั้มนี้ ได้แก่ "Just a Girl" ที่ติดชาร์ต ''บิลบอร์ด'' ฮอต 100 และ ยูเคซิงเกิลส์ชาร์ต และ "Don't Speak" ขึ้นอันดับ 1 บน *บิลบอร์ด* ฮอต 100 แอร์เพลย์ และขึ้นใน 5 อันดับแรกของชาร์ตหลายประเทศ 

อัลบั้มได้รับเสียงวิจารณ์ด้านบวกโดยส่วนใหญ่ จากงานประจำปีของแกรมมีครั้งที่ 39 โนเดาต์ได้รับการเสนอเข้าชิงสาขาศิลปินหน้าใหม่ยอดเยี่ยมและสาขาอัลบั้มร็อกยอดเยี่ยม ขายได้มากกว่า 16 ล้านชุดทั่วโลก ได้รับยืนยันระดับแผ่นเสียงเพชรจากสมาคมผู้ประกอบกิจการเพลงของสหรัฐอเมริกา (RIAA) ในสหรัฐและแคนาดา ระดับแผ่นเสียงทองคำขาวในสหราชอาณาจักร และแผ่นเสียงทองคำขาว 3 ครั้งในออสเตรเลีย *ทราจิกคิงดอม* ยังช่วงให้กระแสเพลงสกากลับฟื้นคืนชีพมาในคริสต์ทศวรรษ 1990 ทำให้ค่ายเพลงได้เซ็นสัญญากับวงแนวนี้เพิ่มขึ้นและทำให้ได้รับความสนใจจากกระแสหลัก อัลบั้มนี้ยังติดอันดับ 441 ในการจัดอันดับของนิตยสาร *[[โรลลิงสโตน]]* ในหัวข้อ 500 อัลบั้มที่ยอดเยี่ยมที่สุดตลอดกาล

โนเดาต์ออกทัวร์เพื่อประชาสัมพันธ์อัลบั้มนี้ ซึ่งออกแบบโดยพรอเจกต์เอกซ์ และทัวร์ยาวนาน 2 ปีครึ่ง ในการแสดงช่วงต้นปี 1997 ที่แอร์โรว์เฮดพอนด์แอนาไฮม์ ได้มีการบันทึกภาพและออกในชื่อชุด *[[Live in the Tragic Kingdom]]* ในรูปแบบของวีเอชเอสและดีวีดี

หมวดหมู่:อัลบั้มเพลงในปี พ.ศ. 2538
โชมงวอลเลย์บอล 52

**โชมงวอลเลย์บอล 52** () เป็นสโมสรวอลเลย์บอลชายอาชีพตั้งอยู่ที่เมืองโชมง ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1996 และปัจจุบันลงแข่งขันในลีกอา 

## เกียรติประวัติ
; ลีกอา (1)
: ชนะเลิศ : 2017
: รองชนะเลิศ : 2018, 2019, 2021
; ลีกเบ
: รองชนะเลิศ : 2010, 2012
; เฟรนช์คัป (1)
; ชนะเลิศ 
: รองชนะเลิศ : 2018, 2019
; เฟรนช์ซูเปอร์คัป (2)
: ชนะเลิศ : 2017, 2021
; ซีอีวีแชลเลนจ์คัพ
: รองชนะเลิศ : 2017

## อ้างอิง

## แหล่งข้อมูลอื่น
* Official website 

หมวดหมู่:สโมสรวอลเลย์บอลในประเทศฝรั่งเศส
หมวดหมู่:สโมสรกีฬาที่ก่อตั้งในปี พ.ศ. 2539
เวลิบอร์ วาซอวิช

**เวลิบอร์ วาซอวิช** (; 3 ตุลาคม 1939 – 4 มีนาคม 2002) อดีตนักฟุตบอลและผู้จัดการทีมชาวเซอร์เบียหนึ่งในตำนานของสโมสร ปาร์ตีซาน เบลเกรด และเป็นหนึ่งในกองหลังที่ดีที่สุดในยุคของเขาและเขาเป็นกัปตันทีม อายักซ์ อัมสเตอร์ดัม ชุดคว้าแชมป์ ยูโรเปียนคัพ เมื่อ ค.ศ. 1971 ซึ่งนับเป็นแชมป์สมัยแรกจากทั้งหมด 4 สมัย

หลังจากความพ่ายแพ้ต่อ เรอัลมาดริด ในรอบชิงชนะเลิศยูโรเปียนคัพเมื่อ ค.ศ. 1966 เขาก็ได้ย้ายมาร่วมทีมอายักซ์ อัมสเตอร์ดัมในยุคที่มี ไรนุส มิเชลส์ เป็นผู้จัดการทีมโดยวาซอวิชได้เข้าชิงชนะเลิศยูโรเปียนคัพเป็นครั้งที่ 2 เมื่อ ค.ศ. 1969 แต่ก็พ่ายแพ้ต่อ เอซี มิลาน กระทั่งมาประสบความสำเร็จในครั้งที่ 3 เมื่อสามารถเอาชนะ ปานาซีไนโกส ในรอบชิงชนะเลิศเมื่อ ค.ศ. 1971 โดยเขาสวมปลอกแขนกัปตันทีมชูถ้วยแชมป์ยูโรเปียนคัพก่อนจะประกาศแขวนสตั๊ดหลังจากจบฤดูกาลนั้นด้วยวัยเพียง 32 ปีเนื่องจากอาการบาดเจ็บเรื้อรัง

หมวดหมู่:กองหลังฟุตบอล
หมวดหมู่:นักฟุตบอลชาวเซอร์เบีย
หมวดหมู่:ผู้จัดการทีมฟุตบอลชาวเซอร์เบีย
หมวดหมู่:ผู้เล่นอาเอฟเซ อายักซ์
หมวดหมู่:ผู้จัดการทีมฟุตบอลชาวยูโกสลาเวีย
หมวดหมู่:กัปตันทีมในชุดชนะเลิศยูฟ่าแชมเปียนส์ลีก
บุญหลง พหลพลพยุหเสนา

**ท่านผู้หญิง บุญหลง พลพยุหเสนา** นามสกุลเดิม  ธนะโสภณ ภริยาพลเอกพระยาพหลพลพยุหเสนา นายกรัฐมนตรีไทย เป็นน้องสาวของคุณหญิงพิจ พลพยุหเสนา อดีตภริยาคนแรกของพลเอกพระยาพหลพลพยุหเสนา

## ประวัติ
ท่านผู้หญิง บุญหลง พลพยุหเสนา เกิดที่จังหวัดกาญจนบุรี

## ครอบครัว
ท่านผู้หญิงบุญหลง พลพยุหเสนา มีบุตร-ธิดา รวม 7 คน คือ
* นางสาวภาพร พลพยุหเสนา
* นางพรจันทร์ ศรีพจนารถ
* พลตรี ชัยจุมพล พลพยุหเสนา
* พันตรี พุทธินาถ พลพยุหเสนา
* นางพจี พหลโยธิน สุทธินาค
* นางพวงแก้ว สาตรปรุง
* พันตำรวจโท พรหมธรมหัชชัย พลพยุหเสนา

## เครื่องราชอิสริยาภรณ์
* 

## อ้างอิง

หมวดหมู่:คู่สมรสของนายกรัฐมนตรีไทย
หมวดหมู่:ท่านผู้หญิง
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:สกุลพหลโยธิน
ชาอิงลิชเบรกฟาสต์

thumb|264x264px|อิงลิชเบรกฟาสต์
**อิงลิชเบรกฟาสต์** (อังกฤษ: English breakfast tea) เป็นชาแดงผสมระหว่างชาอัสสัม ชาซีลอน และชาเคนยา เป็นหนึ่งในชาที่นิยมและส่งผลต่อวัฒนธรรมการดื่มชาในอังกฤษและไอร์แลนด์

ชาอิงลิชเบรกฟาสต์เป็นชาที่มีรสเข้ม มีรสชาติและกลิ่นชัดเจน เหมาะแก่การผสมนมและน้ำตาล ชาวอังกฤษนิยมทานคู่กับอาหารเช้าแบบอังกฤษ

โดยพื้นฐานชาอิงลิชเบรกฟาสต์จะมีส่วนผสมหลักเป็น ชาอัสสัม ชาซีลอน และชาเคนยา ในบางครั้งจะผสมชาคีมุนลงไปเพื่อเพิ่มมูลค่าให้ราคาสูงขึ้น

## ประวัติ
การดื่มชาอิงลิชเบรกฟาสต์กับอาหารเช้าอยู่คู่กับวัฒนธรรมอังกฤษและไอร์แลนด์มาอย่างช้านาน ย้อนกลับไปถึงช่วงคริสต์ศตวรรษที่ 18

อิงลิชเบรกฟาสต์เกิดขึ้นในยุคอนานิคม คิดค้นในปี ค.ศ. 1843 โดยพ่อค้าชาและผู้ย้ายถิ่นเชื้อสายอังกฤษชื่อ ริชาร์ด เดวีส์ ทำการผสมขึ้นที่นครนิวยอร์ก สหรัฐอเมริกา และเป็นที่นิยมเรื่อยมาthumb
จนกระทั่งในปี ค.ศ. 1892 สมเด็จพระราชินีนาถวิกตอเรียแห่งสหราชอาณาจักร ได้เสวยชาอิงลิชเบรกฟาสต์ ที่ปราสาทแบลมอรัล ประเทศสกอตแลนด์ พระองค์ทรงชื่นชอบและพอพระทัยในรสชาติของชาจากแดนอาณานิคมเป็นอย่างมาก ภายหลังเสด็จกลับลอนดอน พระองค์ได้นำชากลับมาด้วย โดยเป็นที่นิยมในแวดวงราชสำนัก ชนชั้นสูง จนกระทั่งแพร่หลายสู่ครัวเรือนในที่สุด

## การดื่ม
อิงลิชเบรกฟาสต์เป็นชาแดงผสม เวลาดื่มนิยมใส่นมและน้ำตาล คนอังกฤษมักทานในเวลาเช้าพร้อมกับอาหารเช้าแบบอังกฤษ

## อ้างอิง
หมวดหมู่:เครื่องดื่ม
หมวดหมู่:ชาแดง
บูลูอัน

**บูลูอัน** หรือชื่ออย่างเป็นทางการ **เทศบาลบูลูอัน** () เป็นเมืองศูนย์กลางของจังหวัดมากินดาเนาเดลซูร์ ประเทศฟิลิปปินส์ ในปี ค.ศ. 2015 มีประชากรทั้งหมด 50,008 คน ได้รับการแต่งตั้งให้เป็นเมืองศูนย์กลางประจำจังหวัดโดยนิตินัยเมื่อปี ค.ศ. 2014

## การเมืองการปกครอง
บูลูอันแบ่งการปกครองออกเป็น 7 บารังไก ดังนี้
* ดีกัล
* โลเวอร์ซีลิง
* มัสลาเบง
* โปบลาซีออนโมปัก
* โปโปล
* ตาลีไต
* อัปเปอร์ซีลิง

## อ้างอิง

## แหล่งข้อมูลอื่น
* Philippine Standard Geographic Code
* Philippine Census Information
* Local Governance Performance Management System 

หมวดหมู่:จังหวัดมากินดาเนาเดลซูร์
หมวดหมู่:เมืองในประเทศฟิลิปปินส์
ซลัตกอ ดาลิช

**ซลัตกอ ดาลิช** (, ; 26 ตุลาคม ค.ศ. 1966 – ) เป็นผู้จัดการทีมฟุตบอลชาวโครเอเชีย และอดีตนักฟุตบอลที่ทำหน้าที่ในตำแหน่งกองกลางตัวรับ ปัจจุบันเขาเป็นผู้จัดการทีมชาติโครเอเชีย

ก่อนหน้านี้เขาเคยทำงานร่วมกับดราเฌ็น ลาดิช ในฟุตบอลทีมชาติโครเอเชียรุ่นอายุไม่เกิน 21 ปี ในตำแหน่งผู้ช่วยผู้ฝึกสอน

## ชีวิตส่วนตัว
เขาเกิดในลีฟนอ สาธารณรัฐสังคมนิยมบอสเนียและเฮอร์เซโกวีนา โดยมีบิดาชื่ออิวัน มารดาชื่อกาตา ดาลิช แต่เขาอาศัยและทำงานในประเทศโครเอเชีย แล้วได้สิทธิความเป็นพลเมืองโครเอเชีย ในปี ค.ศ. 1992 เขาแต่งงานกับดาวอร์กา ปรอปาดาลอ ซึ่งเขามีบุตรชายสองคนคือตอนีและบรูโน

## เกียรติประวัติ
### ผู้เล่น
**ไฮดูกสปลิต** 
* ยูโกสลาฟคัพ: 1983–84

### ผู้จัดการ
**Varteks**
* โครเอเชียนคัพ รองชนะเลิศ: 2005–06

**Dinamo Tirana**
* แอลเบเนียนซูเปอร์คัพ: 2008

**Al-Hilal**
*Saudi Crown Prince Cup: 2012–13
*Saudi Professional League runner-up: 2012–13

**อัลฮิลาล**
* ยูเออีเพรสซิเดนท์คัพ: 2013–14
* ยูเออีโปร-ลีก: 2014–15
* ยูเออีซูเปอร์คัพ: 2015
* เอเอฟซีแชมเปียนส์ลีก รองชนะเลิศ: 2016

**โครเอเชีย**
* ฟุตบอลโลก รองชนะเลิศ: 2018

## อัตชีวประวัติ
* *Rusija naših snova* (eng. *[[ฟุตบอลโลก 2018|Russia]] of Our Dreams*) (2018)

## เครื่องราชอิสริยาภรณ์
* left|50px Order of Duke Trpimir with Ribbon and Star

## อ้างอิง

## แหล่งข้อมูลอื่น

* Hajduk Split profile

หมวดหมู่:กองกลางฟุตบอล
หมวดหมู่:นักฟุตบอลชาวโครเอเชีย
หมวดหมู่:ผู้จัดการทีมฟุตบอลชาวโครเอเชีย
หมวดหมู่:ผู้เล่นสโมสรฟุตบอลโครเอเชียไฮดูกสปลิต
หมวดหมู่:ผู้เล่นในโครเอเชียนฟุตบอลลีก
หมวดหมู่:ผู้จัดการทีมฟุตบอลทีมชาติโครเอเชีย
หมวดหมู่:ผู้จัดการทีมฟุตบอลในฟุตบอลโลก 2018
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2020
หมวดหมู่:ผู้จัดการทีมฟุตบอลในฟุตบอลโลก 2022
หมวดหมู่:ผู้จัดการทีมฟุตบอลในฟุตบอลชิงแชมป์แห่งชาติยุโรป 2024
รอส อูลบริซท์

**รอส วิลเลียม อูลบริซท์** (; เกิด 27 มีนาคม ค.ศ. 1984) เป็นอดีตพ่อค้ายาเสพติดชาวอเมริกันและผู้ประกอบการค้าตลาดมืด เป็นที่รู้จักกันอย่างดีจากการสร้างและดำเนินการในเว็บไซต์ที่ชื่อว่า ซิลค์โรด (Silk Road) ตั้งแต่ปี ค.ศ. 2011 จนกระทั่งเขาถูกจับกุมในปี ค.ศ. 2013 เขาได้เป็นที่รู้จักกันภายใต้นามแฝงว่า **เดรด ไพเรต โรเบิร์ตส์** (Dread Pirate Roberts)

อูลบริซท์ถูกตัดสินว่ามีความผิดในข้อหาการฟอกเงิน การแฮกคอมพิวเตอร์ การสมรู้ร่วมคิดในการปลอมแปลงเอกสารข้อมูลประจำตัวและการสมรู้ร่วมคิดในการประกอบการค้ายาเสพติดในเดือนกุมภาพันธ์ ปี ค.ศ. 2015 เขาได้ถูกตัดสินโทษด้วยการจำคุกตลอดชีวิตโดยไม่มีสิทธิได้รับทัณฑ์บน ศาลอุทธรณ์ภาคสองแห่งสหรัฐได้ยืนยันคำตัดสินและลงโทษในปี ค.ศ. 2017. ศาลสูงสุดสหรัฐได้ปฏิเสธในการรับฟังคำอุทธรณ์ต่อไปในปี ค.ศ. 2018

## อ้างอิง

หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:อาชญากรชาวอเมริกัน
หมวดหมู่:บุคคลจากออสติน
หมวดหมู่:ศิษย์เก่าจากมหาวิทยาลัยเท็กซัส แดลลัส
หมวดหมู่:ศิษย์เก่าจากมหาวิทยาลัยเพนซิลเวเนียสเตต
ชาไอริชเบรกฟาสต์

thumb|247x247px|ชาไอริชเบรกฟาสต์
**ไอริชเบรกฟาสต์** (อังกฤษ: Irish breakfast tea) เป็นชาแดงเบลนด์ชนิดหนึ่ง มีความเข้มข้นกว่าชาอิงลิชเบรกฟาสต์ เนื่องจากมีปริมาณของชาอัสสัมในส่วนผสมมากกว่า

## การดื่ม
ชาไอริชเบรกฟาสต์เป็นชาที่มีความเข้มเป็นอย่างมาก มักทานโดยการเติมนมลงไปโดยการเติ่มครีมหรือน้ำตาลได้

หมวดหมู่:เครื่องดื่ม 
หมวดหมู่:ชาแดง
หมวดหมู่:อาหารไอริช
เลดีเกรย์

thumb|236x236px|ชาเลดีเกรย์
**เลดีเกรย์** () เป็นชาแดงเบลนด์ชนิดหนึ่ง ปรุงแต่งขึ้นมาจากชาเอิร์ลเกรย์โดยบริษัททไวนิงส์ มีกลิ่นของน้ำมันมะกรูดและเปลือกส้ม 

## ประวัติ
ทไวนิงส์ปรุงแต่งชาเลดีเกรย์ขึ้นในปี ค.ศ.1990 เพื่อตีตลาดกลุ่มประเทศนอร์ดิก เนื่องจากชาเอิร์ลเกรย์มีรสชาติที่เข้มข้นจึงมีการปรุงชาสูตรใหม่ขึ้นที่มีรสชาติอ่อนกว่ารวมทั้งมีการผสมผิวเลมอนและผิวส้มลงไป ทำให้มีกลิ่นของส้มออกมาเวลาดื่ม

เลดีเกรย์เริ่มจำหน่ายที่ประเทศนอร์เวย์เป็นประเทศแรกในปี ค.ศ.1994 และเริ่มจำหน่ายในสหราชอาณาจักรเมื่อปี ค.ศ.1996

หมวดหมู่:เครื่องดื่ม 
หมวดหมู่:ชาแดง
หมวดหมู่:บทความเกี่ยวกับ อาหาร ที่ยังไม่สมบูรณ์
ระบบแอล

**ระบบ L** (L-system) หรือ **ระบบลินเดินไมเยอร์** (Lindenmayer system) เป็นวิธีการสร้างรูปชนิดหนึ่ง ซึ่งคิดค้นขึ้นในปี 1968 โดยอริสติด ลินเดินไมเยอร์ (Aristid Lindenmayer) นักพฤกษศาสตร์ชาวฮังการี ระบบ L นิยมใช้ในการสร้างแบบจำลองพืช และสิ่งมีชีวิตอื่น ๆ รวมไปถึงอะไรที่มีลักษณะคล้าย ๆ กัน

## ตัวอย่างกราฟิกที่สร้างขึ้นโดยใช้ระบบ L

เส้นโค้งค็อค：

ไลเคน หรือ พืชไม่มีท่อลำเลียง：

* หญ้า：

* ลายไม้：

* ภาพสิ่งมีชีวิตโบราณ：

หมวดหมู่:คอมพิวเตอร์กราฟิกส์
หมวดหมู่:แฟร็กทัล
หมวดหมู่:ภาษารูปนัย
หมวดหมู่:ชีววิทยา
ชารอน เทต

**ชารอน มารี เทต โปลันสกี** (24 มกราคม ค.ศ. 1943 – 9 สิงหาคม ค.ศ. 1969) เป็นนักแสดงหญิงชาวอเมริกันและนางแบบ ในช่วงปี ค.ศ. 1960 เธอได้เล่นบทบาทเล็กๆในโทรทัศน์ก่อนที่จะปรากฏตัวในภาพยนตร์และเป็นดาวเด่นตลอดในนิตยสารแฟชั่นในฐานะนางแบบและสาวหน้าปก ภายหลังได้รับการวิพากษ์วิจาร์ณในด้านบวกสำหรับความตลกขบขันและการแสดงที่น่าทึ่งของเธอ เทตได้รับการต้อนรับว่าเป็นหนึ่งในนักแสดงหน้าใหม่ที่ฉายแววมากที่สุดในวงการฮอลลีวูด

เธอได้เปิดตัวการแสดงครั้งแรกในภาพยนตร์ในปี ค.ศ. 1961 ที่ได้สวมบทบาทเป็นแพทริเซียนในสังเวียนใน Barrabas พร้อมกับแอนโทนี ควินน์ เธอได้ปรากฏตัวต่อไปในปี ค.ศ. 1966 ด้วยหัวข้อเกี่ยวกับความลี้ลับในเรื่อง Eye of the Devil ผลงานการแสดงของเธอได้เป็นที่จดจำมากที่สุดคือบทบาทการรับบทเป็น Jennifer North ในปี ค.ศ. 1967 ภาพยนตร์เกินวิสัย, Valley of the Dolls ซึ่งได้รับการเสนอชื่อเข้าชิงรางวัลลูกโลกทองคำ ภาพยนตร์ครั้งสุดท้ายของเทตได้เสร็จสมบูรณ์, เรื่อง 12+1 ได้ออกฉายหลังจากที่เธอเสียชีวิตในปี ค.ศ. 1969 กับนักแสดงหญิงที่ได้รับค่าตัวที่มากที่สุด

เมื่อวันที่ 20 มกราคม ค.ศ. 1968 เทตได้สมรสกับโรมัน โปลันสกี ผู้กำกับของเธอและนักแสดงร่วมในภาพยนตร์เรื่อง The Fearless Vampire Killers ในปี ค.ศ. 1967 เมื่อวันที่ 9 สิงหาคม ค.ศ. 1969 เทตและคนอื่นๆอีกสี่คนถูกฆาตกรรมโดยสมาชิกครอบครัวแมนสันในบ้านของเธอที่อาศัยอยู่ร่วมกับโปลันสกี ช่วงเวลาที่เธอเสียชีวิต เธอได้ตั้งครรภ์ลูกชายประมาณ 8 เดือนครึ่ง

ในรอบสิบปีหลังการฆาตกรรมเทต มารดาของนักแสดงที่ชื่อว่า ดอริส เทต ได้ออกมาตอบโต้ต่อสาวกที่คลั่งไคลฆาตกรที่กำลังเติบโตและความเป็นไปได้ที่พวกเขาจะได้รับทัณฑ์บน ได้มีการรณรงค์สาธารณะที่มีผลต่อการแก้ไขกฎหมายทางอาญารัฐแคลิฟอร์เนีย มารดาของเทตได้กล่าวต่อว่า กฎหมายน่าจะ"ช่วยเปลี่ยนอนุสรณ์ของชารอนจากเหยื่อฆาตกรรมให้เป็นสัญลักษณ์ของสิทธิเหยื่อ" หนังสือโดยน้องสาวของเทต, ดรารา เทต เรื่อง ชารอน เทต:การรำลึก ได้รับการตีพิมพ์เผยแพร่ในปี ค.ศ. 2014

## อ้างอิง

## แหล่งข้อมูลอื่น

* 
* 
* 
* The Crime Library

หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นางแบบอเมริกัน
หมวดหมู่:บุคคลจากแดลลัส
หมวดหมู่:เหยื่อฆาตกรรมชาวอเมริกัน
หมวดหมู่:เสียชีวิตจากอาวุธมีคม
วี.ลีก (ลีกวอลเลย์บอลญี่ปุ่น ปี ค.ศ. 2018–2024)

**วี.ลีก** (; V.LEAGUE) เป็นอดีตลีกวอลเลย์บอลสูงสุดของประเทศญี่ปุ่น ก่อตั้งขึ้นในปี ค.ศ. 2018 ภายใต้การบริหารขององค์การเจแปนวอลเลย์บอลลีก (*日本バレーボールリーグ機構*) และถูกแทนที่โดย เอสวี.ลีก (; SV.LEAGUE) ตั้งแต่ฤดูกาล 2024–25

โดยการแข่งขันวอลเลย์บอลในประเทศญี่ปุ่นแบ่งเป็น 3 ลีก คือ วี.ลีก ดิวิชัน 1 (ทีมชายและหญิง), วี.ลีก ดิวิชัน 2 (ทีมชายและหญิง) และ วี.ลีก ดิวิชัน 3 (ทีมชายและหญิง)

## ประวัติ
*ค.ศ. 1994 : ถูกก่อตั้งเป็นครั้งแรกในชื่อ **วี.ลีก** ()
*ค.ศ. 2006 : ปรับโครงสร้างใหม่เป็น **[[วี.พรีเมียร์ลีก]]** ()
*ค.ศ. 2018 : ปรับโครงสร้างใหม่อีกครั้งเป็น **วี.ลีก** () โดยลีกสูงสุดคือ **วี.ลีก ดิวิชัน 1**

## สโมสรในฤดูกาล 2023–24
### ทีมชาย

### ทีมหญิง

## ทำเนียบผู้ชนะเลิศ
### วี.ลีก (2018-2024)
#### ดิวิชัน 1

#### ดิวิชัน 2

#### ดิวิชัน 3

## อ้างอิง

## แหล่งข้อมูลอื่น
* V.LEAGUE – เว็บไซต์ทางการ 

หมวดหมู่:ลีกกีฬาในประเทศญี่ปุ่น
หมวดหมู่:ลีกกีฬาหญิงในประเทศญี่ปุ่น
หมวดหมู่:ลีกกีฬาอาชีพในประเทศญี่ปุ่น
หมวดหมู่:การแข่งขันวอลเลย์บอลในประเทศญี่ปุ่น
ญี่ปุ่น
ยูนิเวอร์แซลอินดิเคเตอร์

thumb|ม้วนกระดาษยูนิเวอร์แซลอินดิเคเตอร์
**ยูนิเวอร์แซลอินดิเคเตอร์** () เป็นตัวบ่งชี้พีเอชที่ประกอบด้วยสารละลายหลายชนิด โดยจะให้สีที่ชัดเจนในแต่ละช่วงของ pH 0 ถึง pH 14 โดยทั่วไปแล้ว ส่วนประกอบของยูนิเวอร์แซลอินดิเคเตอร์จะประกอบด้วยน้ำ, 1-โพรพานอล, ฟีนอล์ฟทาลีน, โซเดียมไฮดรอกไซด์, เมทิลเรด, บรอมอไทมอลบลู และไทมอลบลู สีของสารละลายหลังผสมกับยูนิเวอร์แซลอินดิเคเตอร์จะได้ตามตาราง

ยูนิเวอร์แซลอินดิเคเตอร์มีทั้งแบบกระดาษและสารละลาย โดยแบบกระดาษจะใช้วิธีจุ่มในสารละลายหรือหยดบนกระดาษ หากกระดาษเปลี่ยนเป็นสีแดง สารละลายจะเป็นกรด แต่หากเป็นสีน้ำเงิน สารละลายจะเป็นเบส ส่วนแบบสารละลายจะเป็นสารผสมระหว่างไทมอลบลู, เมทิลเรด, บรอมอไทมอลบลู และฟีนอล์ฟทาลีน ใช้หยดในสารละลายที่ไม่มีสี

## ดูเพิ่ม
* กระดาษลิตมัส

## อ้างอิง

หมวดหมู่:ตัวบ่งชี้พีเอช
หมวดหมู่:ส่วนผสมทางเคมี
มิกิชิ อะเบะ

**มิกิชิ อะเบะ **เกิดเมื่อวันที่ 4 พฤษภาคม ค.ศ. 1883 เป็นสถาปนิกและวิศวกรชาวญี่ปุ่น รู้จักในดุษฎีนิพนธ์เกี่ยวกับคอนกรีตเสริมแรง[<span class="mw-reflink-text">[1]</span>](https://th.wikipedia.org/wiki/%E0%B8%A1%E0%B8%B4%E0%B8%81%E0%B8%B4%E0%B8%8A%E0%B8%B4_%E0%B8%AD%E0%B8%B0%E0%B9%80%E0%B8%9A%E0%B8%B0)

## สิ่งก่อสร้าง

* Seiko Main Office
* Hibiya Movie Theater, Yurakucho, Chiyodaku, Tokyo, 1934
* Meiji Seika Tobata Factory, Tobataku, KitaKyushu, 1936
* Hankyu Nishinomiya Stadium
* Kobe Hankyu Building
* Yuraku-za Theatre

## อ้างอิง

หมวดหมู่:บุคคลที่เกิดในปี พ.ศ. 2426
หมวดหมู่:บุคคลที่เสียชีวิตในปี พ.ศ. 2508
หมวดหมู่:สถาปนิกชาวญี่ปุ่น
พรรคบายัน มูนา

**พรรคบายัน มูนา** (เป็นไปตามตัวอักษร, "พรรคชาติแรก") เป็นพรรคการเมืองประเทศฟิลิปปินส์ ก่อตั้งเมื่อปี ค.ศ. 1999 มีอุดมการณ์ชาตินิยมแบบฝ่ายซ้าย มีคำขวัญพรรคว่า การเมืองใหม่ การเมืองที่เปลี่ยน ปัจจุบันพรรคบายัน มูนา ได้ที่นั่งในสภาผู้แทนราษฎรจำนวน 2 ที่นั่งจาก 287 ที่นั่ง

## อ้างอิง

## แหล่งข้อมูลอื่น

* Bayan Muna

หมวดหมู่:การเมืองฟิลิปปินส์
หมวดหมู่:การเมืองฝ่ายซ้าย
มาร์ติน โรมวัลเดซ

**มาร์ติน โรมวัลเดซ** (เกิด 14 พฤศจิกายน ค.ศ. 1963) เป็นนักการเมืองชาวฟิลิปปินส์ เคยดำรงตำแหน่งสมาชิกสภาผู้แทนราษฎร เขต 1 จังหวัดเลเต 3 สมัย เคยเป็นผู้ท้าชิงตำแหน่งสมาชิกวุฒิสภาในปี ค.ศ. 2016 แต่แพ้การเลือกตั้ง ปัจจุบันเป็นประธานพรรคลากาส-ซีเอ็มดี

## อ้างอิง

หมวดหมู่:บุคคลที่เกิดในปี พ.ศ. 2506
หมวดหมู่:บุคคลจากมหาวิทยาลัยฮาร์วาร์ด
หมวดหมู่:บุคคลที่ยังมีชีวิตอยู่
หมวดหมู่:บุคคลจากมะนิลา
หมวดหมู่:ชาวฟิลิปปินส์เชื้อสายสเปน
บองบอง มาร์กอส

**เฟอร์ดินานด์ "บองบอง" โรมูอัลเดซ มาร์กอส จูเนียร์** (เกิด 13 กันยายน ค.ศ. 1957) เป็นนักการเมืองชาวฟิลิปปินส์ ประธานาธิบดีฟิลิปปินส์คนที่ 17 และอดีตสมาชิกวุฒิสภาประเทศฟิลิปปินส์ เป็นบุตรชายคนเดียวของเฟอร์ดินานด์ มาร์กอสและอีเมลดา มาร์กอส

มาร์กอสเคยเป็นผู้ว่าการจังหวัดอีโลโคสนอร์เต (1983–1986, 1998–2007) และเป็นผู้แทนราษฎรเขต 2 จังหวัดอีโลโคส

## อ้างอิง

## แหล่งข้อมูลอื่น
* Official website of Bongbong Marcos
* Biography at Senate.gov.ph

**โซเชียลมีเดีย**

* Bongbong Marcos *official Facebook page*
* @bongbongmarcos *official Twitter account*
* Bongbong Marcos *official YouTube channel*

**ครอบครัวมาร์กอส**

* The Martial Law Memorial Museum
* The Martial Law Chronicles Project

หมวดหมู่:ประธานาธิบดีฟิลิปปินส์
หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดอีโลโคสนอร์เต
หมวดหมู่:ชาวฟิลิปปินส์เชื้อสายสเปน
หมวดหมู่:ศิษย์เก่าจากมหาวิทยาลัยออกซฟอร์ด
หมวดหมู่:บุคคลจากมะนิลา
โรลันโด อันดายา จูเนียร์

**โรลันโด อันดายา จูเนียร์** (เกิด 10 มีนาคม ค.ศ. 1969) เป็นสมาชิกสภาครองเกรสชาวฟิลิปปินส์ จังหวัดตีโมกคามารีเนส เป็นรองประธานสภาผู้แทนราษฎร เมื่อวันที่ 16 สิงหาคม ค.ศ. 2016 และเคยเป็นเลขานุการกระทรวงงบประมาณและการจัดการ ตั้งแต่วันที่ 6 กุมภาพันธ์ ค.ศ. 2006 จนถึงวันที่ 24 กุมภาพันธ์ ค.ศ. 2010

## แหล่งข้อมูลอื่น
* Rolando Andaya Jr. on I-Site
* Rolando Andaya Jr. COCAFM site 

หมวดหมู่:บุคคลที่เกิดในปี พ.ศ. 2512
หมวดหมู่:นักกฎหมายชาวฟิลิปปินส์
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดคามารีเนสซูร์
หมวดหมู่:บุคคลจากมะนิลา